<classify> ANDREW MSECHU dar es salaam SERIKALI imetia saini mikataba ya utekelezaji wa miradi sita ya maji katikaJiji la Dar es Salaam na Mkoa wa Pwani, huku Waziri wa Maji, Profesa MakameMbarawa, akisema mradi mkubwa wa kupeleka maji katika miji 28 utakaogharimuzaidi ya Sh trilioni 1.2, utaanza mwishoni mwa mwaka huu. Akizungumza wakati wa uwekaji saini miradi hiyo sita inayosimamiwa naDawasco, Mbarawa alisema mradi huo ulioko chini ya Serikali unatarajiwa kuanzaSeptemba mwaka huu. Mradi huu utaanza rasmi Septemba, mwaka huu katika miji yote 28,ambapo tuna uhakika wakandarasi watakuwa tayari kwenye maeneo rasmi ya miradikatika mikoa iliyopangwa, alisema. Akizungumzia miradi sita iliyotiwa saini jana, Profesa Mbarawa aliagizaianze kutekelezwa bila kuchelewa na wananchi waendelee kupatiwa maji kila eneobila kusubiri kuzinduliwa kwa mradi. Alisema katika miradi hiyo inayogharimu Sh bilioni 114.5, mmojaunatekelezwa kwa mkopo nafuu kutoka Benki ya Dunia WB na mingine mitanoinatekelezwa kwa kutumia fedha za ndani. Alisema awamu ya pili ya mradi wa usambazaji maji kuanzia matenki ya majiChuo Kikuu hadi Bagamoyo uliolenga kuhudumia wateja 750,000, utakaounganishawateja wapya 64,000, utagharamiwa na WB kwa gharama ya Sh bilioni 77.2,ukitarajiwa kukamilika miezi 18 kuanzia sasa. Alieleza kuwa miradi mingine inayogharamiwa kwa fedha za ndaniitagharimu Sh bilioni 40 ambazo zinatokana na vyanzo vya ndani ya Dawasco nauwezeshaji wa Serikali. Aliitaja miradi mingine kuwa ni wa bomba la kusafirisha maji kutokaJeti hadi Buza, visima 20 Kimbiji na Mpera wilayani Kigamboni, usambazaji majiKisarawe-Pugu, mradi wa maji katika mji wa Mkuranga na bomba la kusafirisha majikutoka Mlandizi hadi Kijiji cha Mboga Chalinze. Profesa Mbarawa alieleza kukerwa na kuchelewa kuanza kwa utekelezajiwa mradi mkubwa wa maji kutoka Chuo Kikuu hadi Bagamoyo, ambao usanifu wakeulikamilika mwaka 2014 na makubaliano ya kifedha yaliyofikiwa wakati wa utiajisaini wa mradi wa daraja la Ubungo ambao kwa sasa uko karibu asilimia 40 yautekelezaji.  <topic>: KITAIFA 